Salmos 2016 de Família Torres obté la màxima distinció de l’International Wine Challenge | Cupatges
Salmos 2016 de Família Torres obté el Priorat Trophy del certamen
El jurat està format per 400 experts de vi de 38 països, entre ells Masters of wine
Família Torres treu al mercat el Mas de la Rosa 2016 a un preu de 370 euros l'ampolla
Redacció | 13/05/2019 a les 08:46h
Arxivat a: Vi destacat, Salmos 2016, Família Torres
Salmos 2016 de Família Torres obté el Priorat Trophy del certamen International Wine Challenge, la màxima distinció regional que atorga la que és considerada una de les competicions més rigoroses i influents del món del vi.
Després d’aconseguir primer la medalla d’or i una puntuació de 95 punts, un segon tast a cegues ha situat aquest vi negre de carinyena, garnatxa i syrah com el millor del Priorat. Els jutges el descriuen en les seves notes de tast com un vi amb “sabors de mora vius i brillants. Estil jovial i accessible. Un vi viu i alegre amb la classe i estructura per envellir.”
Salmos 2016 prové majoritàriament de vinyes pròpies situades a El Lloar i Porrera i plantades en els singulars sols de llicorella del Priorat.
2016 va ser una anyada càlida i seca amb certa dificultat però amb un estat sanitari del raïm excel·lent. Salmos envelleix 14 mesos en botes de roure francès parcialment noves i és una de les referències que elabora la Família Torres a la DOQ Priorat.
L’International Wine Challenge, que aquest any celebrava la 37a edició, ha atorgat 53 medalles d’or a vins espanyols. Catalunya s’ha fet amb 5 medalles d’or i 1 trofeu, que ha recaigut en Salmos de Família Torres. El jurat està format per 400 experts de vi de 38 països, entre ells Masters of wine, que tasten els vins a cegues i els puntuen tenint en compte la fidelitat a l’estil, procedència i anyada.